金壽萱

金壽萱，字慈華，山東歷城（今屬濟南市）人，祖籍浙江會稽。清朝進士。

生平
金壽萱少負雋才，能詩善文，弱冠之年即補之博士弟子員，與同鄉李慶翱、李鴻疇為同學，互相切磋文義。道光二十年（1840年）庚子科鄉試，壽萱考中舉人，識者皆期許其躋身翰苑。

道光二十七年（1847年）丁未科會試中式，廷試時，適逢肅順監試，肅順盛氣凌人，欺慢士子，壽萱對其言語沖撞，結果儘管考中二甲第四十四名進士，卻被誣陷夾帶作弊，交刑部治罪，進士出身遭到剝奪，唯凖許再次以原名應試。時人都以其冤屈。

壽萱被放歸後，其母仍然在世，於是不再求仕進，一心奉親教子。地方有大事時，也能出力相助。咸豐十一年（1861年）、同治元年（1862年）捻軍兩次襲擾山東，濟南戒嚴，壽萱盡力贊助團防，修筑防御工事。壽萱閒居數十年，博覽群書，培育後輩，“人無不景其行而悲其遇焉”。民國《續修歷城縣志》有傳。《續修歷城縣志》卷四十·列傳二·頁八：“金壽萱，字慈華，洙次子。少負雋才，工書能詩，善屬文。弱冠補博士弟子員，與同里李慶翱、李鴻疇爲同硯友，以文字道義相切劘。道光二十年舉於鄉，識者無不以翰苑期許之。二十七年捷南宮，廷試時適肅順監試，以盛氣凌士子。壽萱與之忤，遂誣以懷挾交刑部治罪，褫革出身，凖許復以原名應試。時論冤之。放歸後，母猶在堂，遂奉親課子，不復作進取想。遇地方有大事，當道延以相助，未嘗不出任其勞，當咸豐辛酉、同治壬戌捻匪兩次竄擾山東，省城戒嚴，壽萱贊助團防事宜，多所規畫。及建修石圩，朝夕督工，務期堅固。寇至無恐，桑梓賴以保衛。壽萱博涉羣書，居常手執一卷，閉戶不聞外事。誘掖後進，勤懇無倦容。有延主講席者，皆謝弗應。優游林下者數十年，人無不景其行而悲其遇焉。子六人：紹先，字芰香，出嗣胞兄鳳藻，官直隸曲周縣知縣，有政聲。紹庭，字叔寄，幼聰穎有志氣，因父不以功名終，嘗與兄弟約：‘吾兄弟讀書，必當力求上進，方足爲嚴親吐氣。’光緒三年，紹庭果成進士，人以為有志竟成，其中亦有天道云。任河南延津縣知縣，以明敏稱。紹言，廩貢生。紹林，附貢生。紹僖，監生，並能世其學。（胡際元採訪）”

 家族 
父金洙為嘉慶十四年（1809年）進士，選庶吉士，歷任知縣、知府。《續修歷城縣志》卷三十九·列傳一·頁三十三《金洙傳》壽萱為金洙次子。

金壽萱有子六人，多有所成就，其中金紹庭感其父遭遇，尤求上進，終在光緒三年（1877年）成進士。

 参考资料 

毛承霖.《續修歷城縣志》. 民國十三～十五年（1924-1926年）. 山東續修曆城縣誌局 鉛印本.

Category:濟南人
S壽